# Stillingsbeskrivelse kommuneoverlege

Stillingsbeskrivelse kommuneoverlege 2019 (utkast, Elements sak 2019/459)

|  |  |
| --- | --- |
| Til: |  |
| Fra: |  |
| Kopi: | - |
| Dato: | 27. september 2019 |
| Emne | **Kommuneoverlege, stillingsbeskrivelse. Utkast september 2019** |

*I utkastet nedenfor markeres med kursiv skrift oppgaver som ikke kan delegeres fra kommuneoverlege til andre ansatte.*

## Kvalifikasjonskrav

### Krav til formalkompetanse

* Medisinsk embetseksamen og norsk autorisasjon som lege.
* Godkjent spesialitet i samfunnsmedisin (evt. påbegynt utdanningsprogram i samfunnsmedisin).
* Evt. relevant tilleggsutdanning i administrasjon og ledelse, fortrinnsvis på universitets-/høyskolenivå.

### Øvrige kompetansekrav

* Klinisk medisinsk erfaring i allmennmedisin og samfunnsmedisin.
* Ledererfaring og/eller bedømte lederegenskaper.

## Organisasjonsmessig plassering

Kommuneoverlegen er underordnet Avdelingsdirektør for Helse- og omsorgsavdelingen. Kommuneoverlegen leder Legetjeneste og laboratorium.

## Lederansvar

Kommuneoverlegen har:

* *lederansvar for Legetjeneste og laboratorium*
* personalansvar for Legetjeneste og laboratorium
* økonomiansvar for 3101 Miljørettet helsevern, 3108 Legetjeneste og 3109 Legevaktsentral
* kvalitetsansvar for Legetjeneste og laboratorium

## Faglig ansvar

*Kommuneoverlegen er kommunens medisinsk faglige rådgivende lege* og har ansvar for å gi råd om forhold vedrørende helsetilstanden i kommunen, de faktorer som direkte eller indirekte påvirker befolkningens helse og trivsel, helsefremmende arbeid og de konkrete helsetjenester kommunen skal yte innenfor områdene forebyggende arbeid, diagnostikk og behandling, medisinsk habilitering og rehabilitering samt pleie og omsorg.

## Samfunnsmedisinske arbeidsoppgaver

### Miljørettet helsevern

Vedtakskompetanse i alle kurante saker er overført til [Helse- og miljøtilsyn Salten IKS](https://hmts.no/Forsiden). *I hastesaker kan kommuneoverlegen gjøre vedtak (*[*Folkehelseloven §9 og § 27*](https://lovdata.no/lov/2011-06-24-29/§9)*).*

### Smittevern

Kommunens smittevernlege med særskilt ansvar for å holde oversikt over epidemiologisk situasjon og bidra til smittevernarbeid i alle deler av kommunens virksomhet.

Utarbeide [smittevernplan](http://hmts.no/sites/h/hmts.no/files/smittevernplan_2017.doc) og oppdatere denne.

Ivareta alle kommuneoverlegefunksjoner i hht. [smittevernloven](https://lovdata.no/lov/1994-08-05-55) og tilhørende forskrifter.

### Psykisk helsevern.

Kommuneoverlegen kan fatte vedtak om tvungen legeundersøkelse etter [psykisk helsevernloven § 3-1](https://lovdata.no/lov/1999-07-02-62/§3-1).

### Medisinsk faglig rådgivning ([Helse- og omsorgstjenesteloven](http://www.lovdata.no/cgi-wift/wiftldles?doc=/app/gratis/www/docroot/all/nl-20110624-030.html&emne=HELSE*%20%2b%20OG*%20%2b%20OMSORG*&&) § 5-5)

Medisinsk faglig rådgivning overfor kommunens administrative og politiske ledelse.

Medisinsk faglig rådgivning overfor kommunens øvrige tjenesteytende ledd.

På forespørsel fra folkehelsekoordinator bidra med samfunnsmedisinsk rådgiving i kommunens folkehelsearbeid, jfr. [Folkehelseloven §4 til §7,](https://lovdata.no/lov/2011-06-24-29/§9) herunder helsestatistikk ([Folkehelselovens § 5, 2. ledd](https://lovdata.no/lov/2011-06-24-29/§5)).

### Beredskap

Bidra med helsefaglige innspill til kommunens beredskapsplaner i henhold til [Helseberedskapslovens § 2-2](https://lovdata.no/lov/2000-06-23-56/§2-2).

### Administrativt ansvar for fastlegetjenesten i kommunen med tilhørende avtaleverk

### [Fagutdanning av leger](https://www.helsedirektoratet.no/tema/autorisasjon-og-spesialistutdanning/spesialistutdanning-for-leger/artikler/Utdanningsvirksomheter-for-leger-i-spesialisering)

Ansvar for å organisere veiledning av LIS1-leger.

Ansvar for å organisere veiledning av LIS3-leger.

## Allmennmedisinske arbeidsoppgaver

Stillingen som kommuneoverlege utøves i kombinasjon med stilling som fastlege ved Saltdal helsesenter. Listestørrelse er for tiden 500 pasienter. Listetaket er satt i henhold til minstekravet i [Forskrift om fastlegeordning i kommunene § 14](http://www.lovdata.no/for/sf/ho/xo-20000414-0328.html).

Allmennmedisinske oppgaver innebærer også deltakelse i legevakt etter [Fastlegeforskriftens § 13](https://lovdata.no/forskrift/2012-08-29-842/§13).

## Arbeidstid

Stillingen som kommuneoverlege i kombinasjon med fastlege tilsvarer 80% stilling. Legevakt kommer i tillegg til dette.

## Andre forhold

* Stillingshaver skal utøve tjenesten i samsvar med gjeldende lover, forskrifter og reglement.
* Stillingshaver har taushetsplikt etter [forvaltningslov](https://lovdata.no/lov/1967-02-10) og særlover.
* Stillingshaver skal innordne seg [Arbeids- og permisjonsreglement for Saltdal](http://www.saltdal.kommune.no/getfile.php/4383436.2518.bsna7pmbq7wjqt/admutv+300816+-+vedl+arb-perm+reglement.pdf), etterleve de personalpolitiske retningslinjene og arbeide i tråd med kommunens målsetninger.
* Stillingshaver har ansvar for å holde seg faglig oppdatert, jfr. [Helsepersonellovens §](https://lovdata.no/lov/1999-07-02-64/§4).
* Arbeidsgiver plikter å legge forholdene til rette for faglig oppdatering bl.a. ved utdanningspermisjon med lønn 4 måneder hvert 5. år, jfr. Helse- og omsorgslovens § 4-1, Helsepersonellovens § 16 og [SFS 2305](https://legeforeningen.no/Emner/Andre-emner/Avtaler/Avtalearkiv/KS/SFS-2305/) pkt. 11 Utdanningspermisjoner m.v.
* Stillingshaver skal bidra til best mulig samarbeid innad i kommunehelsetjenesten, med øvrige kommunale avdelinger og etater.
* Stillingshaver er kommunens representant i Indre Salten Legevakt, samarbeidsråd.